Document ID: 32001D0067

Komisijas Lēmums
(2001. gada 23. janvāris),
ar kuru groza Lēmumu 95/328/EK, ar ko ievieš veselības sertifikātus attiecībā uz tādiem zvejniecības produktiem no trešajām valstīm, par kuriem vēl nav pieņemts īpašs lēmums
(izziņots ar dokumenta numuru C(2001) 130)
(Dokuments attiecas uz EEZ)
(2001/67/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko paredz dzīvnieku veselības nosacījumus attiecībā uz zvejniecības produktu ražošanu un laišanu tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu,
tā kā:
(1) Komisijas 1995. gada 25. jūlija Lēmums 95/328/EK, ar ko nosaka veselības sertifikātus attiecībā uz tādiem zvejniecības produktiem no trešajām valstīm, par kuriem vēl nav pieņemts īpašs lēmums [3], kurā jaunākie grozījumi izdarīti ar Lēmumu 98/739/EK [4], ir spēkā līdz 2000. gada 31. decembrim.
(2) Komisijas Lēmumā 97/296/EK [5], kurā jaunākie grozījumi izdarīti ar Lēmumu 2001/66/EK [6], uzskaitītas trešās valstis, no kurām ir atļauts tādu zvejniecības produktu imports, kas paredzēti lietošanai pārtikā. Šā uzskaitījuma II daļā ietvertas trešās valstis, uz kurām vēl neattiecas īpašs lēmums, bet kuras atbilst 2. panta 2. punkta prasībām Padomes Lēmumā 95/408/EK [7], kurā jaunākie grozījumi izdarīti ar Lēmumu 2001/4/EK [8].
(3) Atbilstīgi Lēmumam 95/408/EK šis uzskaitījums ir spēkā līdz 2003. gada 31. decembrim, tādēļ sertifikācijas spēkā esamības termiņš jāgroza, lai tas atbilstu pagaidu uzskaitījuma spēkā esamības termiņam.
(4) Bez tam, tā kā Lēmumā 97/296/EEK paredzēts, ka akvakultūras produktu imports ir atļauts tikai to tām valstīm, kas uzskaitītas arī Komisijas Lēmumā 2000/159/EK [9], kurā jaunākie grozījumi izdarīti ar Lēmumu 2001/31/EK [10], veselības sertifikāta paraugs, kas paredzēts Lēmumā 95/328/EK, jāgroza, lai vajadzības gadījumā varētu identificēt arī akvakultūras produktus. Turklāt veselības sertifikāta paraugs jāgroza tā, lai tas atbilstu to veselības sertifikātu paraugiem, kurus parasti izmanto zvejniecības produktiem, ko importē no trešām valstīm, uz kurām attiecas īpašs lēmums.
(5) Tomēr veselības sertifikāta parauga atjaunināšanai jāparedz pārejas laiks.
(6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Lēmuma 95/328/EK 4. pantā vārdus "līdz 2000. gada 31. decembrim" aizstāj ar vārdiem "līdz 2003. gada 31. decembrim".
2. Lēmuma 95/328/EK pielikumu aizstāj ar šī lēmuma pielikumu.
2. pants
Šī lēmuma 1. panta 2. punkts stājas spēkā 45 dienas pēc šī lēmuma publicēšanas Eiropas Kopienu Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2001. gada 23. janvārī

Labels: 0
3
5
6